Anaw-agi n tesnayt yella deg talit uqbel n lkaɣeḍ, ad t-naf daɣen deg tmettiyin i deg tuget timawit, anda tamussni tettili-d seg yimi ɣer umezzuɣ. Wa yeqqar-itt i wayeḍ, tasut tettak-itt i tayeḍ. Amedya deg tmetti taqbaylit anda tasekla d tmussni zik tella kan s yiles. Llan yimussanwen neɣ imɣaren izemniyen yettmuddun tamussni. Ma yella umdan yebɣa ad yissin kra, ad isteqsi wid yessnen.